stanford-oval/wikipedia huggingface dataset:
1947 בצרפת
נולדו

16 בינואר – ז'ולייט ברטו, שחקנית, במאית ותסריטאית (נפטרה ב-1990).
31 בינואר – ברנאר גווינדו, שחקן כדורגל (נפטר ב-2021).
25 בפברואר – מארק סוטה, פילוסוף (נפטר ב-1998).
1 באפריל - אלאן קון, מתמטיקאי ופיזיקאי תאורטי.
13 באפריל – ז'אן–ז'אק לפון, כלכלן (נפטר ב-2004).
15 ביוני – אלאן אספה, פיזיקאי, חתן פרס נובל לפיזיקה לשנת 2022.
4 ביולי – ז'אק מורלי, מפיק מוזיקלי (נפטר ב-1991).
10 ביולי – מישל אטיוון, עיתונאי, היסטוריון וסופר (נפטר ב-2021).
24 ביולי – ז'אק פורו, שחקן רוגבי ומאמן (נפטר ב-2005).
30 ביולי – פרנסואז בארה-סינוסי, ביוכימאית, כלת פרס נובל לפיוזיולוגיה או לרפואה לשנת 2008.
3 בספטמבר – ז'ראר הוייה, מאמן כדורגל (נפטר ב-2020).
20 בספטמבר – פטריק פוביר ד'ארבור, עיתונאי וסופר.
9 באוקטובר – פראנס גל, זמרת (נפטרה ב-2018).
28 בנובמבר – מישל ברז'ה, זמר ופזמונאי (נפטר ב-1992).
2 בדצמבר – יצחק ביטון, מוזיקאי צרפתי–יהודי.
נפטרו

(קטגוריה:צרפתים שנפטרו ב-1947)
23 בינואר – פייר בונאר, צייר (נולד ב-1867).
19 בפברואר – פייר בסנאר, סינדיקליסט מהפכן (נולד ב-1886).
15 במרץ – ז'אן–רישאר בלוך, מחזאי, מבקר ומחבר נובלות (נולד ב-1884).
13 באפריל – ז'אן קסאגן, נהג מרוצים (נולד ב-1881).
14 ביוני – אלבר מרקו, צייר (נולד ב-1875).
21 בספטמבר – מרסל אסטייר, פוליטיקאי (נולד ב-1885).
24 בנובמבר – לאון–פול פרג, משורר (נולד ב-1876).
7 בדצמבר – טריסטאן ברנאר, מחזאי וסופר צרפתי–יהודי (נולד ב-1866).
1948 בארץ ישראל

להלן אירועים בולטים שהתרחשו במהלך שנת 1948 בארץ ישראל תחת שלטון המנדט הבריטי.
הנהגה

שלטון המנדט
הנציב העליון - סר אלן גורדון קנינגהם
הנהגת היישוב
פרק זה לוקה בחסר. אנא תרמו לוויקיפדיה ו.
אירועים בולטים עד 14 במאי 1948 > מלחמת האזרחים בארץ ישראל (1947-1948)

5 בינואר – ארגון ההגנה מפוצץ את מלון סמירמיס בשכונת קטמון בירושלים.
14 בינואר – קרב ג' בשבט: ניסיון ערבי לכבוש את גוש עציון נכשל
16 בינואר – נפילת מחלקת הל"ה, מחלקת פלמ"ח שהתגלתה בדרכה לגוש עציון, ולוחמיה נפלו בקרב
22 בינואר – מלחמת העצמאות: נפילת שבעת הנוטרים ליד יאזור.
2 בפברואר – 3 הרוגים בפיצוץ במערכת העיתון ג'רוזלם פוסט (פצוע נוסף נפטר מפצעיו לאחר שבוע).
15 בפברואר – הגיליון הראשון של עיתון מעריב יוצא לאור
22 בפברואר – הפיגוע ברחוב בן-יהודה: חיילים בריטים מפוצצים מכונית תופת ברחוב בן-יהודה בירושלים ומביאים למותם של 54 אנשים ולפציעתם של 130
28 בפברואר – מוקמות חטיבת גולני וחטיבת כרמלי
2 במרץ – אנשי ההגנה מחבלים במסילת הברזל של רכבת העמק
6 במרץ – פאוזי קאוקג'י חוצה את הירדן ומגיע לארץ ישראל בראש 500 ממתנדבי צבא ההצלה
11 במרץ – 12 הרוגים בפיצוץ מכונית תופת בבניין הסוכנות היהודית בירושלים
12 במרץ – מוקם חיל התותחנים הישראלי
13 במרץ – מלחמת העצמאות: ההגנה משתמשת לראשונה בדוידקה, בהתקפה על שכונת אבו כביר ביפו
17 במרץ – הקמת השירות הימי - חיל הים הישראלי בראשית ימיו
27 במרץ – שיירת יחיעם הותקפה באזור כברי. 47 לוחמים נהרגו בקרב
27 במרץ – שיירת נבי דניאל הותקפה בדרכה חזרה מגוש עציון לירושלים. בקרב נהרגו 14 לוחמים
30 במרץ – מלחמת העצמאות - מבצע השמד של חטיבת גבעתי לתקיפת "צבא ההצלה" הערבי ביבנה
2 באפריל – מלחמת העצמאות - מתחיל מבצע נחשון להעברת שיירות מזון לירושלים הנצורה, המבצע הראשון בו כוח המגן העברי נקרא לכבוש שטח מעבר לזה שהוקצה בהחלטת החלוקה למדינה היהודית ולהחזיק בו
4 באפריל – מלחמת העצמאות: פורץ קרב משמר העמק
6 באפריל – מלחמת העצמאות: שיירה ראשונה מגיעה לירושלים במסגרת מבצע נחשון
9 באפריל – מלחמת העצמאות: פרשת דיר יאסין - כוחות האצ"ל כובשים את הכפר הערבי דיר יאסין.
9 באפריל – מלחמת העצמאות: הקסטל נכבש סופית בידי כוחות ההגנה, אחרי שהחליף ידיים כמה פעמים
13 באפריל – שיירת הדסה - התקפה ערבית על שיירה שיצאה מירושלים היהודית בדרכה להר הצופים הנצור. ובה פורעים ערבים רצחו 79 יהודים, ביניהם עובדי רפואה של בית החולים הדסה, עובדי האוניברסיטה העברית, אנשי ההגנה מגיני ההר, חולים, מבקרים ואזרחים.
18 באפריל – מלחמת העצמאות: נפתח מבצע אברהם
22 באפריל – מלחמת העצמאות: כוחות ההגנה משתלטים על חיפה
28 באפריל – האצ"ל כובש את יפו
3 במאי – מלחמת העצמאות: נפתח מבצע מטאטא
11 במאי – הוועד הערבי העליון קורא לכל האליטה הפלסטינית שנמלטה לשוב לקראת הקמת מדינה עצמאית
12 במאי – עבדאללה הראשון מלך עבר ירדן, וגולדה מאיר נפגשים במאמץ אחרון למנוע מלחמה בין הלגיון הערבי לבין כוחות היישוב היהודי בארץ ישראל
13 במאי – מלחמת העצמאות: יישובי גוש עציון נכנעים לצבא הירדני
13 במאי – מלחמת העצמאות: עם עזיבת אחרוני הבריטים מהרובע היהודי מתחילה מתקפה של ערבים בלתי סדירים על תושבי הרובע
13 במאי – ארגון האצ"ל תוקף את יפו והיא עוברת לשליטה יהודית
14 במאי – הכרזת העצמאות - דוד בן-גוריון מכריז על הקמת מדינת ישראל, ערב סיום המנדט הבריטי, במוזיאון תל אביב.
15 במאי – בחצות הלילה שבין ה-14 וה-15 במאי 1948 היה סיום המנדט הבריטי וכינונה של מדינת ישראל.
לוחם ארגון ההגנה בקסטל, אפריל 1948.
פליטים פלסטינים, 1948
נולדו

15 בינואר – אבישי ברוורמן, כלכלן ופוליטיקאי ישראלי.
29 ביולי – מאיר שלו, סופר ופובליציסט (נפטר ב-2023)
19 באוגוסט – אביהו מדינה, זמר, פזמונאי ומלחין
נפטרו

פרק זה לוקה בחסר. אנא תרמו לוויקיפדיה ו.
(קטגוריה:ארץ-ישראלים שנפטרו ב-1948)
פיצוץ מכונית התופת ברחוב בן-יהודה שבירושלים, 22 בפברואר 1948
מפקד הלגיון הערבי עבדאללה א-תל (מימין) יחד עם סרן חיכמת מיהיאר (משמאל) מצטלמים עם יעקב אדלשטיין ויצחק בן סירא שנלקחו בשבי לאחר נפילת גוש עציון, מאי 1948
1993 בארצות הברית

| 0 | 1 | 2 | 3 |
| --- | --- | --- | --- |
| «««  1992   1991  1990 |  דגל ארצות הברית | 1993  בארצות הברית |  »»»  1994   1995   1996 |
כל ערכי השנים בארצות הברית • אירועים בולטים בעולם ב-1993 פורטל ארצות הברית • לוח שנה של שנת 1993
1993 בארצות הברית הייתה השנה בה חגגה ארצות הברית 217 שנה מיום היווסדה.
הנהגה

הנשיא: ג'ורג' הרברט ווקר בוש (המפלגה הרפובליקנית) עד 20 בינואר, ביל קלינטון (המפלגה הדמוקרטית)
סגן הנשיא: דן קווייל (המפלגה הרפובליקנית) עד 20 בינואר, אל גור (המפלגה הדמוקרטית)
יו"ר בית הנבחרים: טום פולי (המפלגה הדמוקרטית)
מנהיג הרוב בסנאט: ג'ורג' מיטשל (המפלגה הדמוקרטית)
הקונגרס: הקונגרס ה-102 עד 3 בינואר, הקונגרס ה-103
אירועים בולטים

פרק זה לוקה בחסר. אנא תרמו לוויקיפדיה ו.
5 בינואר – במדינת וושינגטון מוצא להורג וסטלי אלן דוד באמצעות תלייה (ההוצאה להורג הראשונה בארצות הברית מאז 1965).
20 בינואר – ביל קלינטון מושבע לנשיא ה-42 של ארצות הברית.
26 בפברואר – הפיגוע במגדלי התאומים (1993): מחבלים מוסלמים מארגון אל-קאעידה מפוצצים מטען שהוטמן בטנדר שחנה מתחת למגדל הצפוני של מרכז הסחר העולמי בניו יורק. באירוע נהרגו 6 אנשים ונפצעו מעל 1,000.
4 במרץ – הרשויות מכריזות על לכידתו של מוחמד סלאמה החשוד בתכנון הפיגוע במרכז הסחר העולמי.
13-14 במרץ - הסופה הגדולה של 1993 פוגעת בחוף המזרחי ובדרום ארצות הברית. הסופה הייתה ייחודית בעוצמתה ובהשפעתה הנרחבת. הסופה גרמה למותם של מעל ל-300 בני אדם.
אפריל – אוקטובר - השיטפון הגדול של 1993: הצפה גדולה שאירעה במערב התיכון של ארצות הברית לאורך הנהרות מיסיסיפי ומיזורי והיובלים גרמה למותם של 50 בני אדם ולנזקים עצומים ברכוש, המוערכים ב-15 מיליארד דולר. אירוע זה נחשב לאחד מאסונות הטבע הגדולים ביותר בהיסטוריה של ארצות הברית.
19 באפריל – אחרי מצור של 50 יום, כוחות ה-FBI מנסים לפרוץ למתחם הכת של דייוויד כורש בטקסס. בשרפה שפורצת נהרגים כ-80 מאנשי הכת.
22 באפריל – מוזיאון השואה האמריקאי נחנך בוושינגטון.
25 באפריל – מתקיים מצעד מחאה של כ-300,000 הומוסקסואלים בוושינגטון, בדרישה להכרה ואי אפליה.
23 ביוני – לורנה בוביט כורתת את אבר המין של בעלה ג'ון בוביט בעודו ישן.
24 ביוני – מעטפת נפץ אותה הכין הרוצח הסדרתי "היונבומבר" (Unabomber) מתפוצצת ופוגעת בדייוויד גלרנטר, פרופ' למדעי המחשב באוניברסיטת ייל.
27 ביולי – Windows NT 3.1, הגרסה הראשונה של מערכת ההפעלה חלונות של חברת מיקרוסופט, יוצאת לשוק.
13 בספטמבר – נחתמים הסכמי אוסלו הראשונים בטקס רשמי בוושינגטון בנוכחות יצחק רבין, יאסר ערפאת וביל קלינטון.
3 באוקטובר – קרב מוגדישו: קרב בקנה מידה גדול פורץ בין הכוחות המזוינים של ארצות הברית לכוחות המיליציה הסומלית החמושה במוגדישו שבסומליה.  18 אמריקאים ומעל ל-1000 סומלים נהרגים בקרב.
27 באוקטובר – שריפות ענק פורצות בקליפורניה ומכלות מעל 64,000 דונם ו-700 בתים.
11 בנובמבר – מיקרוסופט מוציאה לשוק את מערכת ההפעלה Windows 3.11.
8 בדצמבר – ביל קלינטון חותם על הסכם NAFTA לסחר חופשי בין ארצות הברית, קנדה ומקסיקו.
26 בפברואר: הפיגוע במגדלי התאומים (1993)
אחרי מצור של 50 יום, ב-19 באפריל כוחות ה-FBI מנסים לפרוץ למתחם הכת של דייוויד כורש בטקסס. בשרפה שפורצת נהרגים כ-80 מאנשי הכת.
נהר המיזורי ליד ג'פרסון סיטי במיזורי, בעיצומו של השיטפון הגדול של 1993
ביל קלינטון, יצחק רבין ויאסר ערפאת חותמים על הסכמי אוסלו בבית הלבן
נולדו

19 בפברואר – ויקטוריה ג'סטיס, שחקנית אמריקאית
4 במרץ – בובי כריסטינה בראון, אישיות טלוויזיונית אמריקאית (נפטרה ב-2015)
16 באפריל – צ'אנס הראפר, מוזיקאי אמריקאי
13 במאי – דבי ראיין, שחקנית אמריקאית
14 במאי – מירנדה קוסגרוב, שחקנית, מדבבת וזמרת אמריקאית
26 ביוני – אריאנה גרנדה, זמרת ושחקנית אמריקאית
26 ביולי – אליזבת גיליס, שחקנית, זמרת ורקדנית אמריקאית
26 באוגוסט – קיקי פאלמר, שחקנית אמריקאית
16 בנובמבר – פיט דייווידסון, שחקן וקומיקאי אמריקאי ממוצא יהודי
22 בדצמבר – מייגן טריינור, זמרת אמריקאית
נפטרו

6 בינואר – דיזי גילספי, מוזיקאי והדמות הבולטת בהתפתחות הבי-בופ והג'אז (נולד ב-1917)
20 בינואר – אודרי הפבורן, שחקנית קולנוע אמריקאית (נולדה ב-1929)
5 בפברואר – ג'וזף ל. מנקייביץ', במאי קולנוע אמריקאי (נולד ב-1909)
18 בפברואר – קארי ואן אריק, מתאבק אמריקאי (נולד ב-1960)
20 במרץ – פוליקרפ קוש, פיזיקאי אמריקאי (נולד ב-1911)
31 במרץ – ברנדון לי, שחקן ואמן אמנויות לחימה אמריקאי. נהרג בעת צילומי סרט (נולד ב-1965)
22 ביוני – פט ניקסון, אשת נשיא ארצות הברית ריצ'רד ניקסון  (נולדה ב-1912)
4 בדצמבר – פרנק זאפה, מלחין, גיטריסט וזמר אמריקאי (נולד ב-1940)
14 בדצמבר – מירנה לוי, שחקנית קולנוע אמריקאית (נולדה ב-1905)
אודרי הפבורן
תנועת הצופים והצופות של בהרט

| --- | --- |

 מדינה:  הודו 
 מטה הארגון:  ניו דלהי 
 מייסדים:  Hirday Nath Kunzru, Vivian Bose, Madan Mohan 
 יושב ראש:  Dr. Anil Jain 
 תקופת הפעילות:  1950–הווה (כ־74 שנים) 
 פרסים והוקרה:  Indira Gandhi Award for National Integration 
 www.bsgindia.org
 
תנועת הצופים והצופות של בהרט (Bharat Scouts and Guides) היא ארגון הצופים והצופות הלאומי של הודו, ארגון הצופים הגדול מבין כלל צופי הודו ואחד מארגוני הצופים הגדולים בעולם. המטה הלאומי של BSG מוכר על ידי משרד הנוער והספורט של ממשלת הודו.
תנועת הצופים נוסדה בהודו בשנת 1909 כסניף בחו"ל של ארגון הצופים של בריטניה והפכה לחברה בארגון הצופים העולמי ב-1938. הצופות הבנות בהודו החלו פעילותן בשנת 1911 והיו בין החברות המייסדות של אגודת המדריכות והצופות העולמית ב-1928, אשר כללו גם את בנגלדש ופקיסטן של ימינו באותה תקופה. ה-BSG כולל 3,835,094 צופים (נכון לשנת 2021) ו-1,286,161 צופות (נכון לשנת 2005).
היסטוריה > צופים בנים

תנועת הצופים נוסדה רשמית בהודו הבריטית בשנת 1909, והחלה לפעול לראשונה בבית הספר לבנים בישופ קוטון בבנגלור. פעילות תנועת הצופים עבור הודים ילידים החלה על ידי השופטת ויויאן בוזה, מאדן מוהן, הרידיאנת קונצרו, ג'יריגה שנקר בג'פאי, אנני בסנט וג'ורג' ארונדיל, בשנת 1913. לפני תאריך זה, פעילות הצופים הייתה פתוחה רק לצופים בריטים וזרים. הפעילות הייתה מיועדת בשנים הראשונות רק לבני נוער, כאשר ב-1916 נפתחה פעילות גם לשכבות גיל צעירות, ואחר כך לשכבות גיל בוגרות ב-1918.
בשנת 1916, סגן נציב המשטרה הבכיר של קולקטה, ג'ון סקינר ווילסון, הציג את צופיות לבני הנעורים כספר לימוד בבית הספר לאימונים של המשטרה בקולקטה. קולונל וילסון נידב את שירותיו לנציב הצופים המחוזי, אלפרד פיקפורד, ובשנת 1917 הפך לעוזר ראש הצופים של שבט הצופים בכנסיית המיסיון הישנה. יחד נאבקו השניים על קבלתם של נערים הודים לתנועת הצופים, שעדיין לא היו יכולים להצטרף לתנועה עקב צו ממשלת הודו, משום ש"הצופים עשויים לאמן אותם להפוך למהפכנים". זמן קצר לאחר מכן שימש ווילסון כמנהל הצופים האזורי, וירש את פיקפורד כנציב המחוז במאי 1919 כאשר פיקפורד הועלה לדרגת נציב הצופים הראשי להודו.
כדרך לעקוף את החוק הממשלתי, נוסדו הצופים של בנגל, עם מטרות ושיטות זהות. ארגוני צופים נפרדים רבים החלו לצוץ, אגודת הצופים ההודית, שנוסדה ב-1916, שבסיסה במדראס ובראשה אנני בסנט וג'ורג' ארונדיל; הצופים של מייסור; צופי ואדודארה; הצופים של ניזאם בהיידראבאד; אגודת הצופים של Seva Samiti (אגודת השירות לעילוי האנושות), נוסדה בשנת 1917 על ידי Madan Mohan Malaviya ו-Hridayanath Kunzru ובסיסה באללהאבאד; הצופים הנ"ל של בנגל וכנראה אחרים. ועידה התקיימה בקולקטה באוגוסט 1920 שבה ערך וילסון עצרת צופים, וכתוצאה מכך שלח המשנה למלך הודו הזמנה ללורד באדן-פאוול, שהיה אז הצופה הראשי של העולם, לבקר בהודו. לורד וליידי באדן-פאוול הגיעו לבומביי בסוף ינואר 1921 לסיור קצר בתת-היבשת לפני שעזבו את קולקטה לרנגון. אלפרד פיקפורד ליווה אותם והפך לאחד מחבריהם הקרובים. התוצאה של ביקור זה הייתה איחוד של כל ארגוני הצופים פרט לאגודת הצופים של Seva Samiti לתוך אגודת הצופים בהודו. בשנת 1922 חזר פיקפורד לאנגליה ומונה לנציב מעבר לים של אגודת הצופים במטה בלונדון, ומטרתו לצרף נערים הודים לתוכנית הושגה.
בשנת 1938 עזבו מספר חברים את אגודת הצופים בהודו לאחר גל של לאומיות. הם הקימו - יחד עם אגודת הצופים Seva Samiti וארגון הצופים הלאומי של הודו שזה עתה נוסד - את אגודת הצופים של הינדוסטן, ארגון הצופים והצופות המשותף הראשון בהודו. באותה שנה הפכה אגודת הצופים בהודו לחברה בארגון העולמי של תנועת הצופים.
היסטוריה > צופות בנות

קבוצת הצופות הבנות הראשונה נוסדה בג'בלפור בשנת 1911 בבית הספר קריסט צ'רץ'. התנועה גדלה מיד: ב-1915 היו יותר מחמישים קבוצות עם מספר חברות של למעלה מ-1,200, כולן נרשמו ישירות בתנועת הצופות הבנות של בריטניה וכולן היו מוגבלות לבנות ממוצא אירופי בלבד. קבוצות אלו הקימו את איגוד הצופות והמדריכות של כל הודו בשנת 1916. באותה שנה נפתח הארגון גם לבנות הודיות.
ג'ון סקינר ווילסון, שבאותה תקופה היה בכיר במשטרה במקביל להתנדבותו בתנועת הצופים, סיפק הסעות לעצרות של הצופות הבנות.
הבנות עצמן אף פעם לא היו בטוחות לגמרי אם הן מעדיפות לנסוע בניידות משטרה או במשאית המהומות. הראשונים הסתירו אותם מעיני הציבור, אבל היו לוהטים מאוד; האחרונים, בהיותם כלובים ממתכת מורחבת, היו קרירים יותר, אך הזכירו את גן החיות של כלכותה!
בשנת 1928, "אגודת הצופות של כל הודו" הצטרפה לאגודת המדריכות והצופות העולמית כאחת מהחברות המייסדות שלה. חברות זו חודשה בשנת 1948 לאחר עצמאותה של הודו וחלוקתה.
היסטוריה > תנועת הצופים והצופות של בהרט

בשנים הראשונות שלאחר עצמאותה של הודו פוליטיקאים מובילים, כולל ג'ווהרלאל נהרו, מאולנה אבול קלאם אזאד ומנגל דאס פאקווסה, כמו גם מנהיגי הצופים ניסו לאחד את הצופים והצופות של הודו. הצלחה ראשונה הייתה המיזוג של אגודת הצופים בהודו ושל אגודת הצופים של הינדוסטאן ויצרו את הצופים והצופות של בהרט ב-7 בנובמבר 1950. כשנה לאחר מכן, ב-15 באוגוסט 1951, הצטרפה לארגון החדש הזה "אגודת הצופות של כל הודו".
בשנת 1959, ועידת הצופים העולמית ה-17 בניו דלהי התארחה על ידי ה-BSG. מרכז הצופות הבינלאומי Sangam בפונה, מהראשטרה, הודו, נפתח ב-1966. הרעיון למרכז עולמי רביעי זה מתוארך לשנת 1956 כאשר הוא פותח במהלך ישיבת נציבות בינלאומיות של אגודת המדריכות והצופות העולמית בניו דלהי.
האומות המאוחדות בחרו בתנועת הצופים והצופות של בהרט כ"שליחי שלום" של כבוד על תרומתם המשמעותית והקונקרטית לשנת השלום הבינלאומית ב-1986.
היסטוריה > שבט צופי מערב בומביי ה-18 של סטנה

שבט הצופים ה-18 במערב בומביי של סטנה הוא קבוצת הצופים הוותיקה ביותר הפועלת ברציפות בהודו. הוא הוקם ב-1914, כאשר רוסטומג'י אדולג'י סטנה (1898–1954) נתקל בספר צופיות לבני הנעורים, שנכתב על ידי רוברט באדן-פאוול, מייסד תנועת הצופים. הוא התלהב מהספר והקים את אחת מקבוצות הצופים הראשונות של הודו לבנים ילידים. לפני כן, היו כמה קבוצות צופים, אבל הן היו בעיקר עבור הגולים הבריטים בהודו.
סטנה התנגד להצטרף לאחת מאגודות הצופים המתחרות ולרשום את קבוצתו עד שהצופיות הפכה פתוחה לכל ללא קשר לצבע, מעמד או אמונה. הוא כתב לבאדן-פאוול על אי התאמה זו. בשנת 1921 שונו התקנות וכולם הורשו להיות חלק מתנועת הצופים בהודו. שבט צופי מערב בומביי ה-18 פועל ברציפות מהיום שבו התחיל. אף אחת ממלחמות העולם או חלוקת הודו לא עצרה את הקבוצה מלפעול.
היסטוריה > צופי ים

צופי הים וצופות הים היא קבוצת צופי הים הוותיקה ביותר הפועלת ברציפות בהודו. היא הוקמה מחדש בשנת 2000 על ידי Ocean Cadet Academy Nigdi/Pune, Maharashtra והשתייכה לתנועת הצופים והצופות של בהרט ב-18 בינואר 2022 כיחידת עזר.
הנרי ורינגטון סמית' באדן-פאוול KC (3 בפברואר 1847 – 24 באפריל 1921), הידוע בשם Warrington, היה אחיו של רוברט באדן פאוול ועורך דין אדמירליות בריטי, אמן ימי ושייט קאנו. רוברט, ביקש ממנו לכתוב מדריך לצופי הים. הוא כתב ספר על צופי ים ומילא תפקידים באגודת הצופים, שהוקמה על ידי אחיו. ביוני 1912 יצא לאור ספרו "צופיות ימית וימאות לבנים".
בשנת 2011, קבוצת צופי ים של ה-Corpo Nacional de Escutas הפורטוגזי שבסיסה באיים האזורים, קראה לכבודו ליאכטת המפרש באורך 16 מטרים שלהם, אלמירנטה וורינגטון באדן-פאוול. בשנת 2012, חזה מברונזה של ורינגטון נחשף על ידי אדוארד באדן-פאוול, נכדו הגדול של סר ג'ורג' באדן-פאוול, במטה הלאומי של אגודת הצופים בפארק גילוול באסקס.
תוכנית חינוכית

הארגון מתאר את מטרותיו במשימתו:
יחידות הצופים והצופות נפרדות למרות שיש להן כמה פעילויות חינוכיות משותפות כמו ג'מבורי, עצרות וכנסים. בתוכנית הצופים משתתפים גם בנים וגם בנות בעלי יכולות שונות.
סמל הצופים משלב גלגל עם עשרים וארבע חישורים, המכונה צ'אקרה אשוקה, שנלקח מעמוד האשוקה בסרנת, בצבעי הירוק והזעפרן של דגל הודו.
תוכנית חינוכית > מדורים וענפים

הארגון מחולק לארבעה (שלושה בהתאמה) חלקים לפי גיל:
ארנבים (בנים וגם בנות) - מגיל 3 עד 5
גורים - בנים, מגיל 5 עד 10
צופים - בנים, מגיל 10 עד 17
רוברס - בנים, בגילאי 17 עד 25
בולבולס - בנות, מגיל 5 עד 10
מדריכות - בנות, מגיל 10 עד 17
ריינג'רס - בנות, בגילאי 17 עד 25
בנוסף, ישנם ארבעה סניפים מיוחדים:
צופי צמי"ד
צופי ים
צופי אוויר
תוכנית לנוער בסיכון
תוכנית חינוכית > אותות

האותות הגבוהים ביותר הם
למדור הגורים/בולבולס "פרס חץ הזהב"
עבור מדור הצופים/מדריכות פרס הצופה/מדריכה רשטראפאטי
עבור המדור Rover/Ranger פרס Rashtrapati Rover/Ranger
תוכנית חינוכית > מוטו הצופים

ארנבים - המשיכו לחייך
גורים/בולבולס - עשו כמיטב יכולתכם
צופים/מדריכות - היו מוכנים!
רוברס/ריינג'רס - שירות
תוכנית חינוכית > הבטחה צופית

"On my honor I promise that I will do my best

To do my duty to God and my country

To help other people and

To obey the Scout law."
צופי הודו בחו"ל

תנועת הצופים והצופות של בהרט מפעילה קבוצות צופים לאזרחים הודים גם בערב הסעודית, קטאר, עומאן, איחוד האמירויות הערביות ותימן.
ספרות

Scouting 'Sound the World, John S. Wilson, מהדורה ראשונה, בלנדפורד פרס 1959, עמוד 203.
ראו גם

תנועת הצופים בהודו
הערות שוליים

↑  "Promotion of Scouting & Guiding". Department of Youth Affairs, Ministry of Youth Affairs and Sports. אורכב מ-המקור ב-14 באוגוסט 2014. נבדק ב-2014-08-13. {{cite web}}:  (עזרה)
↑  WOSM's Membership Census | Scout Learning Zone, learn.scout.org
↑  "Triennal review: Census as at 1 December 2010" (PDF). World Organization of the Scout Movement. אורכב מ-המקור (PDF) ב-8 במאי 2012. נבדק ב-13 בינואר 2011. {{cite web}}:  (עזרה)
↑  "Membership". The Bharat Scouts and Guides. אורכב מ-המקור ב-20 במאי 2007. נבדק ב-13 בינואר 2007. {{cite web}}:  (עזרה)
↑  "Honouring the oath: The beginning". The Hindu. 17 באוגוסט 2007. אורכב מ-המקור ב-19 באוגוסט 2007. {{cite news}}:  (עזרה)
↑  Wilson, John S. (1959). Scouting Round the World (First ed.). Blandford Press. pp. 8–9.
↑  "The Bharat Scouts and Guides". scoutsnguides.com. אורכב מ-המקור ב-10 בינואר 2007. נבדק ב-13 בינואר 2007. {{cite web}}:  (עזרה)
1 2  "About us". The Bharat Scouts and Guides. נבדק ב-13 בינואר 2007. {{cite web}}:  (עזרה)
1 2  World Association of Girl Guides and Girl Scouts (1997). Trefoil round the World. London: World Association of Girl Guides and Girl Scouts. ISBN 0-900827-75-0.
↑  "The Group". Sethna's 18th West Bombay Scouts. 21 באוקטובר 2005. נבדק ב-4 במאי 2012. {{cite web}}:  (עזרה)
↑  "Mission statement". The Bharat Scouts and Guides. נבדק ב-13 בינואר 2007. {{cite web}}:  (עזרה)
1 2 3  "Youth training". The Bharat Scouts and Guides. אורכב מ-המקור ב-26 במרץ 2007. נבדק ב-13 בינואר 2007. {{cite web}}:  (עזרה)
| --- | --- |
בקרת זהויות :  LCCN: n2008207514  VIAF: 6532149489112093810002   WorldCat (עם VIAF): 6532149489112093810002 
צופים בדלהי
המטה הלאומי של הצופים והמדריכים בהרט, דלהי
נשיאת הודו פרטיבה פטיל עם קבוצת צופים וצופות בשנת 2010
להקת צופי תל אביב בביקור אצל צופי הודו בניו דלהי
AeroLogic

אירו-לוגיק (בגרמנית: eigene Schreibweise: AeroLogic) היא חברת תעופה למטענים, שהוקמה כתוצאה ממיזם משותף של החברות הגרמניות, DHL ולופטהנזה קרגו.
החברה מפעילה טיסות ל-30 יעדים באסיה, אירופה, המזרח התיכון וארצות הברית.
תולדות החברה

החברה נוסדה על ידי לופטהנזה ו-DHL ב-12 בספטמבר 2007. בתחילת דרכה נקראה החברה  Blitz 07-343 GmbH, ב-9 בינואר 2008, שונה שמה ל-AeroLogic. ל-AeroLogic תעודת מפעיל אוויר משלה (AOC), זכויות תעבורה משלה, והיא אחראית על כל פעולות התעופה כולל מטוסים וטייסים. המטה של AeroLogic ממוקם בשדה התעופה לייפציג. כוח האדם של החברה מונה כיום 490 מתוכם כ-380 אנשי צוות טיסה.
המטוס הראשון מדגם בואינג 777-200F, נמסר לחברה ב-13 במאי 2009, ב-26 במאי אותה השנה קיבלה החברה את אישור הרשויות להובלת מטענים, וב-19 ביוני החלה החברה את פעילותה.
צי המטוסים

צי המטוסים של החברה נכון לאפריל 2020:
| כלי טיס | בצי | בהזמנה | הערות |
| --- | --- | --- | --- |
| בואינג 777F | 15 | 0 |  |
| סה"כ | 15 | 0 |  |
הערות שוליים

↑  AeroLogic, www.career.aero
↑  פרטי צי המטוסים של AeroLogic, באתר airfleets.net (באנגלית)
| קבוצת לופטהנזה |
| --- | --- | --- |
| חברות | לופטהנזה • אוסטריאן איירליינס • סוויס • יורווינגס • לופטהנזה קרגו | לוגו לופטהנזה |
| לופטהנזה רגיונל | לופטהנזה סיטי ליין • אייר דולומיטי | לוגו לופטהנזה |
| חברות בבעלות חלקית | בראסלס איירליינס • סאן אקספרס • AeroLogic | לוגו לופטהנזה |
תחת עיניים מערביות

תחת עיניים מערביות: הגות פמיניסטית ושיחים קולוניאליים (באנגלית: Under Western Eyes: Feminist Scholarship and Colonial Discourses) הוא מאמר שנכתב על ידי צ'נדרה טלפדה מוהנטי והתפרסם ב-1988. המאמר תורגם מאנגלית לעברית על ידי רונה ברייר גארב, נערך על ידי ד"ר שרון הלוי ופורסם בספר "ללמוד פמיניזם: מקראה": מאמרים ומסמכי יסוד במחשבה פמיניסטית, שיצא ב-2006 בהוצאת האגודה הישראלית ללימודים פמיניסטים ולחקר המגדר.
מחברת המאמר

צ'נדרה טלפדה מוהנטי היא חוקרת פמיניסטית ממוצא הודי. היא מוכרת כפרופסור ויו"ר המחלקה ללימודי נשים ומגדר באוניברסיטת סירקיוז בארצות הברית. תחומי המחקר והלימוד שלה עוסקים בפוליטיקה של השוני והסולידריות, היחס בין הידע והארגון הפמיניסטי לבין התנועות החברתיות, וביקורת פמיניסטית אנטי קפיטליסטית. עבודתה בוחנת את המדיניות של הניאו ליברליות באקדמיה ובתנועות החברתיות. מוהנטי כתבה ספרים בתחום המחקר שלה, מתוכם: Third world women and the politics of feminism (1991), Feminist genealogies (1997), Feminism without borders: Decolonizing theory, practicing solidarity ((2003), Feminism and war (2008), Sage handbook of identities (2010.
מטרת המאמר

המאמר בא לבקר את הכתיבה הפמיניסטית המערבית על נשים מהעולם השלישי, בטענה שלמרות הרצון הטוב הטמון בתוך כתיבה זו, כתיבה פמיניסטית מערבית מסייעת בדיכוי נשים מהעולם השלישי ואף מכפילה אותו, הן בשל היותן נשים והן בשל השתייכותן לעולם השלישי.
הגדרות ומונחים לפי הופעתם במאמר

השיח הפמיניסטי המערבי - ההנחות והדיונים שאותם מעלות כותבות פמיניסטיות מערביות המבוססים על ההנחות הסמויות של המערב. במילים אחרות, כל הגדרה, דיון, ייצוג, תפישות וכו' הנושאים חותם המערב.
האישה הממוצעת מן העולם השלישי - דמות האישה שנוצרה על ידי תפישה אחידה של דיכוי נשים כקבוצה. האישה הממוצעת מן העולם השלישי חיה חיים מוגבלים כתוצאה מהשתייכותה למגדר הנשי ולעולם השלישי. ייצוג זה של אישה ממוצעת מהעולם השלישי מנוגד לייצוגן העצמי של נשים מערביות, הרואות בעצמן משכילות, חופשיות ואחראיות על החלטותיהן השונות.
נשים כקטגוריה של ניתוח - ההנחה כי כל הנשים זהות זו לזו, ללא כל התייחסות למעמדן, גזען ותרבותן. הגדרת נשים כקבוצה הומוגנית המאופיינת כחסרת אונים, מנוצלת, מוטרדת מינית וכו'. קבוצת הנשים במאמר מזוהה כקבוצה מדוכאת.
החפצת נשים מן העולם השלישי - נשים מן העולם השלישי נתפשות על ידי המערב כקורבנות של אלימות גברית, התהליך הקולוניאלי, המערכת המשפחתית ועוד. נשים מהעולם השלישי מוגדרות כאובייקט (חפץ) על ידי כותבות פמיניסטיות מערביות, ולא כסובייקט.
אלימות גברית - האלימות המופעלת על נשים לסוגיה (הפיזית, המינית ועוד) המבוצעת תוך הסכמה גברית גורפת, במטרה להבטיח את תלותן וכניעותן של נשים, כלומר לחזק את השליטה הגברית ולהנציחה.
תלותיות משותפת - לפי המאמר, תלותיות היא הראייה בנשים מן העולם השלישי כתלויות בגברים, יחסי תלות אלה מבוססים על גזע, מין ומעמד, דבר המאחד בין נשים מהעולם השלישי.
אוניברסליזם מתודולוגי - פמיניסטיות מערביות מתארות את השליטה הגברית כפעולה אוניברסלית, הן משתמשות במתודולוגיות מגוונות כדי להדגים את אותה פעולה.
הביקורת של מוהנטי על היחס בין נשים מהמערב לבין נשים מהעולם השלישי

מוהנטי רואה בכתיבתן של פמיניסטיות מערביות על נשים מהעולם השלישי כחלק מתהליך קולוניאליסטי, היא מסבירה זאת על ידי השוואה בין מעמדן של נשים בעולם השלישי לעומת גברים, לבין מעמדן של נשים בעולם השלישי לעומת נשים מערביות. בחלק הראשון של המשוואה, ניתן להבחין בנשים מהעולם השלישי כאובייקטים המאופיינים בחוסר אונים, לעומת גברים המזוהים כסובייקטים בעלי כוח. במקביל, ניתן לראות בחלקה השני של המשוואה שנשים מהעולם השלישי הן אובייקטים חסרי כוח, אל מול נשים מהמערב המזוהות כסובייקטים בעלי כוח. מטרת המשוואה הזו היא להדגיש שכמו בחברה פטריארכלית הגבר הוא המרכז, כך גם פמיניסטיות מערביות שמתארות את עצמן כמרכז לעומת נשים מהעולם השלישי המתוארות כאחר. במילים אחרות, כתיבתן של פמיניסטיות מערביות על נשים מהעולם השלישי נעשית מנקודת מבט מערבית, בה נתפש המערב כאידיאל וכמרכז לעומת העולם השלישי הנתפש כאחר. מוהנטי טוענת שנשים מהעולם השלישי יכולות לכתוב את עצמן, ואין הן צריכות מי שיכתוב עליהן.